Tazrawt-nneɣ, seg tama, tekcem deg taɣult n unadi n tiɣunba (almend n wakken i ttbnan yimezwura am Charles Bally d Léo Spitzer). Seg tama niḍen, tewwi-d daɣen seg tesnigit (pragmatique) akked tesnigit timettit (socio-pragmatique), acku, mi ara tmuqleḍ ɣer tilawt, ur tezmireḍ ara ad tzerweḍ inaw n tlawin, mebla ma yella tkecmeḍ deg tmetti ideg ttidirent, neɣ deg wamek i ttidirent deg tmetti…